DCE - Nationalt Center for Miljø og Energi  er en en dansk forskningsinstitution der er udsprunget  af det tidligere Danmarks Miljøundersøgelser og hører under Aarhus Universitet, der har en  rammeaftale med Miljø- og Fødevareministeriet om forskningsbaseret myndighedsbetjening.  Centret leverer rådgivning og viden om natur, miljø og energi, og har kontrakter med  Miljø- og Fødevareministeriet, Energi-, Forsynings- og Klimaministeriet samt Miljøstyrelsen for Råstofområdet i Grønland.   Centret hører under institutterne Bioscience  og Institut for Miljøvidenskab der er en del af Aarhus Faculty of Science and Technology. Centret udsender en række rapporter om Danmarks Natur, f.eks Status over den danske natur, senest for 2015  Kritik Forskere på DCE var i foråret 2016 i sagen  der blev kendt som Kvælstofsagen eller Gyllegate, udsat for kritik af landbrugsorganisationerne Landbrug & Fødevarer og Bæredygtigt Landbrug hvor en række forskere fra DCE var kritiske overfor regeringens landbrugspakke.   Universitetet fastholdt at  DCE udelukkende leverer rådgivning baseret på forskning efter internationale standarder, og prodekan Kurt Nielsen svarede at ”Den rådgivning, Aarhus Universitet leverer, er kun de rapporter og notater, som miljøministeriet får. Derudover har forskere ret til at udtale sig ligesom alle andre i dette her land,” .